کۆمەڵکوژیی کوشکۆنار

کۆمەڵکوژیی کوشکۆنار (، ) کۆمەڵکوژییەک بوو لە ٢٦ی ئازاری ١٩٩٤ کە تێیدا ٣٨ گوندنشینی کورد کوژران و گوندەکانی کۆچاغلی و کوشکۆنار لە نزیک پارێزگای شرنەخ لە ئەنجامی بۆردومانی قورسی ھێزە چەکدارەکانی تورکیا وێران کران.

خێزانی قوربانییەکان کە سکاڵایان لای دادگای تورکیا کردبوو، بڕیاری دادگا وابوو کە پەکەکە بەرپرسیارە لە کۆمەڵکوژییەکە. ئەوان سکاڵایان لای دادگای مافی مرۆڤی ئەورووپا (ECHR) کرد و لێکۆڵینەوەکان دەریان خست کە سەرەڕای بانگەشەکانی تورکیا ھیچ پێکدادانێک لە ناوچەکەدا نەبووە. تورکیا بە تاوانی کوشتنی ھاووڵاتیانی مەدەنی کورد لێپێچینەوەی لێ کرا و ECHR فەرمانی بە تورکیا کرد بڕی دوو ملیۆن و ٣٠٠ ھەزار یۆرۆ بداتە کەسوکاری قوربانییەکان."The European Court of Human Rights: Case of Benzer and others v. Turkey" (PDF) (Mass execution of Kurdish villagers). 24 March 2014: 57. Retrieved 29 December 2015. {{cite journal}}: Cite journal requires |journal= (help)
Category:CS1 errors: missing periodical

 ڕووداوەکە 
ڕووداوەکە لە گوندەکانی کۆچاغلی و کوشکۆنار لە پارێزگای شرنەخ لە بەیانی ٢٦ی ئازاری ١٩٩٤ ڕوویدا لەکاتێکدا زۆربەی دانیشتووانی پیاوی ھەردوو گوندەکە لە کێڵگەکانی دەرەوەی گوندەکاندا کاریان دەکرد. خەڵکی گوندەکە گوێیان لە فڕینی فڕۆکە بوو لە نزیکەوە، لە دەورووبەریی کاتژمێر ١٠٫٣٠ و ١١٫٠٠ی بەیانی. فڕۆکە سەربازییەکانی ھێزی ئاسمانی تورکیا و ھەلیکۆپتەرێک بە دەوری ھەردوو گوندەکەدا دەسوڕانەوە و دەستیان کرد بە بۆردومانکردنیان. گوندنشینەکان کە بۆمبارانکردنەکەیان بینی ھەوڵیانداوە خۆیان ڕزگار بکەن، بەڵام تەقەی دۆشکە لە کۆپتەرەکەوە ڕێگر بوو لە ھەڵھاتنیان. ھەندێک کەس لێدانی ڕاستەوخۆیان بەرکەوتووە و ھەندێکیشیان لەژێر داروپەردووی ئەو خانووانەدا گیریان خوارد کە لە بۆردومانەکەدا وێران بوون."The European Court of Human Rights: Case of Benzer and others v. Turkey" (PDF) (Mass execution of Kurdish villagers). 24 March 2014: 57. Retrieved 29 December 2015. {{cite journal}}: Cite journal requires |journal= (help)
Category:CS1 errors: missing periodical

دوای بۆردومانەکە ٣٨ کەس گیانیان لەدەستدا، ١٣ کەس لە کۆچاغلی و ٢٥ کەس لە کوشکۆنار. زۆربەی ئەوانەی گیانیان لەدەستداوە منداڵ، ژن یان بەساڵاچوو بوون، لەنێویاندا حەوت منداڵی ساوا. جگە لەوەش بە گشتی ١٣ کەس بریندار بوون."The European Court of Human Rights: Case of Benzer and others v. Turkey" (PDF) (Mass execution of Kurdish villagers). 24 March 2014: 57. Retrieved 29 December 2015. {{cite journal}}: Cite journal requires |journal= (help)
Category:CS1 errors: missing periodical دواتر سەربازانی ھێزە چەکدارەکانی تورکیا پارتی کرێکارانی کوردستان (پەکەکە)یان بە تاوانبار زانی و ئەو ڕووداوەیان وەک پڕوپاگەندە بەکارھێنا. ھەروەھا حکوومەت سەرەڕای سکاڵای گوندنشینانی ڕزگاربوو و کەسوکاریان ڕەتیکردبووەوە لێکۆڵینەوە لە ڕووداوەکە دەستپێبکات.

 دواتر 
پارێزەری دۆسیەکە تاھیر ئەلچی، پارێزەر و چالاکوانی کورد بوو. پێشتریش بەھۆی ئەوەی پەکەکەی وەک ڕێکخراوێکی تیرۆریستی ناوزەد نەکردبوو، لەلایەن بەکرێگیراوانی دەوڵەتەوە ھەڕەشەی لێکرابوو.

 ئەمانەش ببینە 
 پێڕستی کۆمەڵکوژیی کوردەکان

 سەرچاوەکان 

پۆل:ناکۆکیی تورکیا و پەکەکە
پۆل:چەوساندنەوەی کوردەکان لە تورکیا
پۆل:کۆمەڵکوژییەکانی کوردەکان